text: SİVVA-nın növbəti uğurlu və sevilən mahnısı "Dedilər" isə müğənni Zamiqlə duet şəklində işıq üzü görür. 2021-ci ilin mart ayında mahnıya klip çəkilir. 1970–80-ci illərin ab-havası yaradılan ekran işində cütlüyün tərzi, xüsusi olaraq seçilib. Klipdə iki nəfərin sevgi romanı əks olunub. Zamiqin obrazı truba ifaçısıdır. Onun qocalığını fotoqraf-aktyor Şahin Yüksəl Sərkərov canlandırıb. SİVVA isə klipdə elə həyatda olduğu kimi müğənnidir. Onun yaşlı obrazını Xalq artisti Nübar Novruzova oynayıb.